**CONTRACT DE CONCESIUNE DE SERVICII**

**PRIVIND DELEGAREA GESTIUNII SERVICIULUI DE ILUMINAT PUBLIC**

**ÎN MUNICIPIUL TÂRGU MUREȘ**

**CAPITOLUL I**

**PĂRȚILE CONTRACTANTE**

**MUNICIPIUL TÂRGU MUREȘ**, cu sediul în Târgu Mureș, P-ța Victoriei, nr. 3, telefon: 0265/268.330, fax: 0265/264.830 codul fiscal: **4322823,** reprezentat legal prin **Soós Zoltán – primar,** în calitate de **CONCEDENT** (**beneficiar),** pe de o parte şi

și

**S .C. ................................................**. cu sediul în .................., str. ..................., nr. ..., jud./sect., cod poștal:............telefon ................... , fax ..................., e-mail:.....................număr de înmatriculare ORC ..................., CUI : RO .............., înregistrată la Registrul Comerțului cu nr. ........................, capital social ..................., cont ......................... deschis la Trezoreria ................., reprezentată prin .......................... având funcția de ...................................., denumită în cele ce urmează **CONCESIONAR (operator de servicii publice)**, pe de altă parte

au încheiat prezentul contract de delegare a gestiunii serviciului de iluminat public

**CAPITOLUL II**

**Obiectul contractului de delegare a gestiunii**

**Art. 1.** (1) Obiectul contractului îl constituie delegarea gestiunii serviciului de iluminat public în Municipiul Târgu Mureș și cuprinde totalitatea acțiunilor și activităților de utilitate publică și de interes economic și social general desfășurate la nivelul unității administrativ-teritoriale sub conducerea, coordonarea și responsabilitatea Municipiului Târgu Mureș, în scopul asigurării iluminatului public în Municipiul Târgu Mureș, inclusiv dreptul și obligația de a administra și de a exploata infrastructura tehnico-edilitară aferentă acestuia, în conformitate cu Regulamentul serviciului de iluminat public (Anexa nr. 1) și a Caietului de sarcini specific (Anexa nr. 2).

(2) Serviciul de iluminat public cuprinde:

* iluminatul stradal-rutier
* iluminatul stradal-pietonal
* iluminatul arhitectural
* iluminatul ornamental-festiv

(3) Serviciul de iluminat public se realizează prin intermediul unui ansamblu tehnologic și funcțional, alcătuit din construcții, instalații și echipamente specifice, denumit în continuare sistem de iluminat public fiind format din puncte de aprindere, cutii de distribuție, cutii de trecere, linii electrice de joasă tensiune subterane sau aeriene, fundații, stâlpi, instalații de legare la pământ, console, corpuri de iluminat, accesorii, conductoare, izolatoare, cleme, armături, echipamente de comandă, automatizare și măsurare utilizate pentru iluminatul public.

(4) Prestațiile și lucrărileasigurate de CONCESIONAR sunt următoarele:

a) întreținerea – menținerea în starea de funcționare a elementelor aparținând sistemului de iluminat public pentru asigurarea funcționării continue și optime a echipamentelor aferente sistemului de iluminat public prin înlocuirea componentelor dictate de menținerea parametrilor lumino-tehnici la nivelele standardului EN13201/2004 și a unui raport optim între acești parametri și consumul de energie electrică;

b) realizarea iluminatului festiv/iluminat festiv de sărbători prin închirierea/achiziţionarea, montarea şi demontarea echipamentelor. pentru execuţia lucrărilor de iluminat festiv se vor utiliza numai surse cu tehnologie LED. Produsele utilizate: figurine 3D, 2D, brad împodobit cu înălţimea de peste 15 m, plase luminoase, ţurţuri luminoşi, ghirlande luminoase, etc;

c) montarea/demontarea şi asigurarea de asistenţă tehnică pentru instalaţiile electrice necesare în cadrul manifestărilor cultural-artistice din Municipiul Târgu Mureş;

d) modernizarea şi extinderea infrastructurii sistemului de iluminat public- reţea, stâlp, corp, consolă, punct de măsură şi control, etc., în baza Programelor stabilite de delegatar.

**Art. 2.**  Obiectivele CONCEDENT-ului sunt:

1. asigurarea dezvoltării durabile a Municipiului Târgu Mureș
2. crearea unui ambient plăcut şi ridicarea gradului de civilizaţie, a confortului şi a calităţii vieţii
3. asigurarea funcţionării şi exploatării în condiţii de siguranţă, rentabilitate şi eficienţă economică a infrastructurii aferente serviciului de iluminat public
4. protecţiei şi conservării mediului natural şi construit
5. satisfacerea judicioasă, echitabilă şi nepreferenţială a tuturor membrilor comunităţii locale, în calitatea lor de beneficiari ai serviciului
6. identificare şi implementarea unor soluţii şi sisteme de eficienţă energetică
7. punerea în valoare, printr-un iluminat arhitectural, ornamental şi ornamental-festiv a edificiilor de importanţă publică şi/sau culturală şi marcării prin sisteme de iluminat corespunzătoare a evenimentelor festive şi a sărbătorilor legale sau religioase.

**Art. 3.** Categoriile de bunuri ce vor fi utilizate de operator în derularea contractului sunt următoarele:

**a) bunuri de retur** - sunt bunurile publice transmise cu titlu gratuit în administrarea CONCESIONAR-ului, inclusiv cele realizate pe durata contractului de delegare în scopul îndeplinirii obiectivelor delegării și care, la încetarea contractului, revin de plin drept gratuit, în bună stare, exploatabile și libere de orice sarcini sau obligații CONCEDENT-ului.

**b) bunuri de preluare -** sunt bunuri de preluare acele bunuri care la încetarea contractului de delegare pot reveni CONCEDENT-ului, în măsura în care acesta din urma își manifestă intenția de a prelua bunurile respective în schimbul plății unei compensații, în condițiile legii;

**c) bunuri proprii** - sunt bunuri proprii acele bunuri care la încetarea contractului rămân în proprietatea CONCESIONAR-ului.

Predarea – primirea bunurilor de retur și de preluare vor fi consemnate în procesul-verbal care se va încheia în acest scop.

**Art. 4.** Contractul de delegare a gestiunii are ca anexe următoarele:

ANEXA NR. 1 - Regulamentul de organizare și funcționare a serviciului de iluminat public în municipiul Târgu Mureș;

ANEXA NR. 2 - Caietul de sarcini al serviciului de iluminat public în municipiul Târgu Mureș;

ANEXA NR. 3 - Prețurile/tarifele la serviciul CONCESIONAT

ANEXA NR. 4 - Inventarul bunurilor mobile și imobile, proprietate publică sau privată a CONCEDENTULUI, aferent serviciului (*prezentat la data întocmirii procesului verbal de predare-preluare a bunurilor)*

ANEXA NR. 5 - Procesul verbal de predare-preluare a bunurilor prevăzute în Anexa nr. 4 (*întocmit după intrarea în vigoare a prezentului Contract).*

**CAPITOLUL III**

**Durata contractului**

**Art. 5.** Durata contractului de delegare a gestiunii este de 5 ani, cu posibilitatea prelungirii, în condițiile legii, prin act adițional aprobat de Consiliul Local al Municipiului Târgu Mureș și numai după realizarea unei analize privind eficiența economică a serviciului.

**CAPITOLUL IV**

**Redevența**

**Art. 6.** Redevența totală este de 10 % din valoarea veniturilor obținute din prestarea serviciilor către terți (studii, proiecte, avize de amplasament, etc. ), încasate de către CONCESIONAR, dovedite cu documente justificative financiar-contabile.

Plata redevenței se va face semestrial astfel:

* până la data de 31 august pentru semestrul I al anului în curs;
* până la data de 31 martie pentru semestrul II al anului anterior.

**Art. 7.** Neplata redevenței sau executarea cu întârziere a acestei obligații duce la calcularea de penalități de întârziere în cuantumul prevăzut de normele legale în vigoare și totodată CONCEDENT-ul va putea solicita încetarea prezentului contract, dacă se depășește termenul de plată cu mai mult de 3 luni.

**Art. 8.** Suma prevăzută la art. 6 va fi plătită prin ordin de plată, în contul de redevență nr. \_\_\_\_\_\_\_\_\_\_\_\_\_\_\_\_\_\_\_ deschis la Trezoreria Târgu Mureș.

**CAPITOLUL V**

**Drepturile părților**

**5.1. Drepturile CONCESIONAR-ului**

**Art. 9.**  CONCESIONAR-ul are următoarele drepturi:

**a)** să exploateze în mod direct, pe riscul și pe răspunderea sa, bunurile, activitățile și serviciul public care fac obiectul contractului de delegare a gestiunii;

**b)** să încaseze contravaloarea serviciului/activității prestat/prestate prin practicarea de prețuri, tarife, din plăți de la bugetul local pe baza devizelor de lucrări pentru serviciul de iluminat public;

**c)** să inițieze modificarea și/sau completarea prezentului contract, în cazul modificării reglementărilor și/sau a condițiilor tehnico-economice care au stat la baza încheierii acestuia;

**d)** să aplice prețurile/tarifele aprobate prin prezentul contract;

**e)** să aplice coeficienți de ajustare și modificarea prețurilor/tarifelor în funcție de indicii statistici din ramura construcțiilor;

**f)** să încheie contracte, convenții cu terții, în vederea realizării serviciului CONCESIONAT, pentru a asigura și valorifica bunurile care fac obiectul delegării, în condițiile legii, fără a putea transfera drepturile dobândite prin contractul de delegare a gestiunii.

**g)** în cazul în care un anumit produs ofertat, cerut prin Caietul de Sarcini, nu se mai află disponibil pe piață, să notifice CONCENDENTUL în vederea găsirii unei soluții tehnice alternative.

**5.2. Drepturile CONCEDENT-ului**

**Art. 10.**  CONCEDENT-ul are următoarele drepturi:

**a)** de a monitoriza și controla modul de respectare a obligațiilor stabilite în sarcina operatorului, cu privire la: respectarea indicatorilor de performanță și a nivelurilor serviciului, ajustarea periodică a tarifelor conform formulelor de ajustare pentru exploatarea eficientă și în condiții de siguranță a sistemelor de utilități publice sau a altor bunuri aparținând patrimoniului public și/sau privat al unității administrativ-teritoriale, aferente serviciului, realizarea investițiilor prevăzute în contractul de delegare a gestiunii în sarcina operatorului, de asigurare a protecției mediului și a domeniului public, de asigurare a protecției utilizatorilor;

**b)** de a solicita informații cu privire la nivelul și calitatea serviciului furnizat/prestat;

**c)** de a aproba valoric și cantitativ programele de reabilitare, extindere și modernizare a dotărilor existente, propuse de CONCESIONAR;

**d)** de a corela cu programele de dezvoltare economico-socială a municipiului și de amenajare a teritoriului, efectuarea lucrărilor de investiții în scopul realizării acestora într-o concepție unitară;

**e)** de a aproba studiile de fezabilitate privind reabilitarea, extinderea și modernizarea dotărilor publice aferente serviciului public CONCESIONAT;

**f)** de a realiza investiții de interes comun în domeniul infrastructurii tehnico-edilitare aferente serviciului public CONCESIONAT;

**g)** de a finanța realizarea de lucrări necesare serviciului public CONCESIONAT;

**h)** de a contracta sau garanta împrumuturi pentru finanțarea programelor de investiții în vederea dezvoltării, reabilitării și modernizării sistemelor existente;

**i)** de a-și manifesta intenția de a dobândi bunurile de preluare și de a solicita CONCESIONAR-ului încheierea contractului de vânzare-cumpărare cu privire la aceste bunuri. În termen de 30 de zile, CONCEDENT-ul este obligat să își exercite dreptul de opțiune sub sancțiunea decăderii;

**j)** de a inspecta bunurile, activitățile și serviciul public CONCESIONAR;

**k)** de a verifica stadiul de realizare a investițiilor, precum și modul în care este satisfăcut interesul public;

**l)** de a verifica respectarea obligațiilor asumate prin contract, cu notificarea prealabilă a CONCESIONAR-ului și în condițiile prevăzute în caietul de sarcini și în regulamentul serviciului;

**n)** de a rezilia contractul, în condițiile legii, în cazul în care CONCESIONAR-ul nu respectă obligațiile asumate prin contractul de delegare.

**CAPITOLUL VI**

**Obligațiile părților**

**6.1. Obligațiile CONCESIONAR-ului**

**Art. 11.**  CONCESIONAR-ul are următoarele obligații:

a) să obțină de la autoritățile competente, avizele, acordurile și autorizațiile necesare prestării/furnizării serviciului/activității CONCESIONAR, în termen de 90 de zile de la data semnării contractului; depășirea termenului atrage după sine plata unor penalități de 0,01%/zi de întârziere din valoarea contractului aferentă anului în curs, dar nu mai mult de 30 de zile; neîndeplinirea obligației în termen de 120 zile de la semnarea contractului constituie motiv de reziliere

**b)** să respecte angajamentele luate prin contractul de delegare a gestiunii;

**c)** să respecte prevederile regulamentului serviciului CONCESIONAT, caietului de sarcini al serviciului și ale celorlalte reglementări specifice serviciului CONCESIONAT;

**d)** să respecte indicatorii de performanță prevăzuți în anexa la regulamentul serviciului CONCESIONAT;

**e)** să furnizeze CONCEDENT-ului informațiile solicitate și să asigure accesul la toate informațiile necesare în vederea verificării și evaluării funcționării și dezvoltării serviciului public CONCESIONAT în conformitate cu prevederile legale în vigoare;

**f)** să aplice metode performante de management care să conducă la reducerea costurilor de operare, inclusiv prin aplicarea procedurilor concurențiale oferite de normele legale în vigoare;

**g)** să preia de la CONCEDENT, pe bază de proces-verbal de predare-preluare, patrimoniul aferent realizării serviciului CONCESIONAT;

**h)** să efectueze serviciul public CONCESIONAT conform prevederilor regulamentului serviciului și caietului de sarcini, în condiții de calitate și eficiență;

**i)** să fundamenteze și să supună aprobării prețurile/tarifele, care nu au fost prevăzute în oferta inițială, ce vor fi utilizate pentru serviciul/activitatea CONCESIONATĂ, ori de câte ori este necesar;

**j)** să nu subdelege serviciul și bunurile care fac obiectul delegării;

**k)** să plătească redevența la valoarea prevăzută și la termenul stabilit în contractul de delegare a gestiunii;

**l)** să ia toate măsurile necesare privind bunurile de retur, astfel încât, la încheierea contractului de delegare, să nu fie afectată capacitatea CONCEDENT-ului de a realiza serviciul;

**m)** să fundamenteze necesarul anual de fonduri pentru investiții din surse proprii privind programele anuale de reabilitare, extindere și modernizare a infrastructurii sistemului iluminatului public;

**n)** să propună CONCEDENT-ului scoaterea din funcțiune a mijloacelor fixe aparținând patrimoniului CONCESIONAR în baza legislației în vigoare;

**o)** să transmită CONCEDENT-ului modificările de patrimoniu apărute în cursul anului, precum și situația patrimoniului public (cantitativ şi valoric) la data de 31 decembrie a fiecărui an pentru înregistrarea în contabilitatea acestuia;

**p)** să restituie bunurile de retur, în deplină proprietate, și libere de orice sarcini, la încetarea contractului de delegare a gestiunii;

**q)** la încetarea contractului de delegare a gestiunii din alte cauze decât termenul, forța majoră, CONCESIONAR-ul este obligat să asigure continuitatea prestării activității în condițiile stipulate în contract, până la preluarea acesteia de către CONCEDENT, dar nu mai mult de 90 de zile;

**r)** să notifice cauzele de natură să conducă la reducerea activității și măsurile ce se impun pentru asigurarea continuității activității;

**s)** să ia măsurile necesare privind igiena, siguranța la locul de muncă și normele de protecție a muncii;

**t)** să predea, la încheierea contractului, toată documentația tehnico-economică referitoare la serviciul gestionat;

**ț)** să realizeze investiții, conform angajamentelor asumate;

**u)** să respecte condițiile impuse de natura bunurilor, activităților sau serviciului public (protejarea secretului de stat, materiale cu regim special, condiții de siguranță în exploatare, protecția mediului, protecția muncii, condiții privind folosirea și protejarea patrimoniului, etc.)

**v)** să încheie contracte de asigurare obligatorie pentru infrastructura necesară desfășurării activității;

**w)** în cazul în care CONCESIONAR-ul sesizează existența sau posibilitatea existenței unei cauze de natură să conducă la imposibilitatea realizării activității ori serviciului public, va notifica de îndată acest fapt autorității publice, în vederea luării măsurilor ce se impun pentru asigurarea continuității activității sau serviciului public;

**x)** să execute programele de reabilitare, extindere și modernizare a infrastructurii sistemului iluminatului public, în condițiile stabilite prin caietul de sarcini.

**6.2. Obligațiile CONCEDENT-ului**

**Art. 12.** CONCEDENT-ul are următoarele obligații:

**a)** să predea CONCESIONAR-ului la data intrării în vigoare a contractului de delegare toate bunurile, instalațiile, echipamentele și dotările aferente întregii activități, cu inventarul existent, libere de orice sarcini, pe bază de proces-verbal de predare-preluare;

**b)** să faciliteze CONCESIONAR-ului autorizarea lucrărilor și investițiilor pe domeniul public și privat, în conformitate cu reglementările legale în vigoare;

**c)** să își asume pe perioada derulării contractului de delegare toate responsabilitățile și obligațiile ce decurg din calitatea sa de proprietar;

**d)** să nu îl tulbure pe CONCESIONAR în exercițiul drepturilor rezultate din prezentul contract de delegare;

**e)** să nu modifice în mod unilateral contractul de delegare, în afară de cazurile prevăzute expres de lege;

**f)** să notifice CONCESIONAR-ului apariția oricăror împrejurări de natură să aducă atingere drepturilor acestuia;

**g)** să verifice periodic următoarele: serviciul public furnizat și nivelul de calitate al acestuia; îndeplinirea indicatorilor de performanță stabiliți în anexa la Regulament;

**h)** să supună aprobării toate programele de reabilitare, extindere și modernizare a infrastructurii sistemului iluminatului public, propuse de CONCESIONAR;

**i)** să notifice CONCESIONAR-ul privind programele de reabilitare, extindere și modernizare aprobate și sa emită **DISPOZITII de LUCRU** cu privire la acestea; **DISPOZIȚIILE de LUCRU emise vor conține obligatoriu denumirea proiectului, valoarea aprobată a proiectului si termenul de implementare aprobat;**

**CAPITOLUL VII**

**Prețurile/tarifele practicate și procedura de stabilire,**

**modificare sau ajustare a acestora**

**Art. 13.** Stabilirea, ajustarea și modificarea prețurilor și tarifelor se vor efectua în conformitate cu procedura de stabilire, modificare sau ajustare a prețurilor și tarifelor specifice serviciului CONCESIONAT și cu respectarea prevederilor legilor speciale.

**Art. 14.** (1)Prețurile/tarifele pentru serviciul CONCESIONAT aprobate de către Consiliul Local al Municipiului Târgu Mureș la data semnării prezentului contract sunt prevăzute în Anexa nr. 3.

(2) Prețurile/tarifele menționate la alin. (1) vor fi revizuite în termen de 90 de zile de la data semnării contractului de delegarea a gestiunii serviciului de iluminat public.

**Ajustarea/revizuirea preţurilor/tarifelor**

Formula de ajustare/revizuire a preţurilor va fi o formulă polinomială de tipul:

**An = av + n \* N + m \* M + e \* E + a \* A,**

unde:

An - reprezintă coeficientul de ajustare care urmează a fi aplicat valorii de contract;

av - coeficient fix şi reprezintă valoarea procentuală a plăţii în avans faţă de valoarea contractului;

n - ponderea estimată a cheltuielilor totale cu forţa de muncă, inclusiv cheltuielile angajatorului pentru pregătire profesională (costul forţei de muncă);

N - indicele de creştere a salariului minim brut lunar conform ultimei hotărâri de guvern sau indicele de creştere a câştigului salarial mediu brut lunar în ramura CAEN (la 2 cifre) în care se încadrează executantul;

m - ponderea estimată a costurilor cu materialele de construcţie;

M - indicele de creştere a preţurilor produselor materialelor de construcţie;

e - ponderea estimată a costurilor cu energia electrică, gaze, energia termică şi combustibil în total costuri;

E - indicele de creştere a tarifelor/preţurilor pentru bunurile de natură energetică, prin echivalenţă cu creşterea preţurilor de producţie sau de consum;

a - ponderea altor consumuri;

A - indicele preţului producţiei industriale.

Formula asigură reflectarea tuturor costurilor, suma proporţiilor fiind 100%.

Autoritatea/Entitatea contractantă va aplica formula de ajustare/revizuire conform formulei la fiecare aplicaţie de plată, pe întreaga durată a derulării contractului.

Ponderea estimată a fiecărei categorii de cheltuieli în total costuri, precum şi indicii de preţ utilizaţi în calcul se determină trimestrial de către Comisia Naţională de Strategie şi Prognoză şi se publică pe site-ul instituţiei.

În cazul plăţilor lunare se utilizează ultimele date publicate de către Comisia Naţională de Strategie şi Prognoză valabile la data decontului, iar în situaţiile în care nu s-au efectuat revizuiri pe o perioadă mai mare de timp, se vor utiliza cumulativ coeficienţii de ajustare disponibili.

În cazul unor valori subunitare ale coeficientului de ajustare preţul contractelor nu se va revizui.

În situaţia ajustării preţului contractului, semnarea unui act adiţional la contract nu este necesară.

Preţul se va ajusta prin actualizarea elementelor de cost/preţ care au suferit modificări, ori de câte ori se constată apariţia unei situaţii imprevizibile, apărute oricând pe perioada derulării procedurii de atribuire şi/sau pe perioada de îndeplinire a contractului, în cazul apariţiei unor împrejurări care

lezează interesele comerciale legitime ale părţilor şi care nu au putut fi prevăzute la data depunerii ofertei, respectiv a încheierii contractului.

Actualizarea preţului contractului de achiziţie publică/sectorială va fi realizată odată cu semnarea contractului, dacă este cazul, şi ori de câte ori se constată apariţia unei situaţii imprevizibile, indiferent de durata de îndeplinire a contractului.

Prin situaţie imprevizibilă se înţelege un eveniment care, fără a intra în sfera forţei majore, nu putea fi prevăzut în momentul depunerii ofertei, fiind mai presus de controlul părţilor contractante, care nu se datorează greşelii sau culpei acestora şi care are ca efect crearea unei disproporţii de prestaţii între părţi, afectând interesele comerciale legitime ale uneia dintre acestea.

Vor fi asimilate situaţiilor imprevizibile, care determină actualizarea preţului contractului, după caz, şi fără a se limita la, cele ce urmează:

a) modificări legislative sau au fost emise de către autorităţile publice acte administrative care au ca obiect instituirea, modificarea sau renunţarea la anumite taxe/impozite locale, al căror efect se reflectă în creşterea/diminuarea costurilor pe baza cărora s-a fundamentat preţul contractului;

b) modificarea salariului minim aplicabil, toată valoarea manoperei va fi actualizată cu un procent egal cu cel cu care a fost indexat salariul minim;

c) modificarea normativelor tehnice după încheierea contractului de achiziţie publică care influenţează şi impune redimensionarea elementelor ofertate şi preţul contractului, cu condiţia încadrării în procentele aferente modificărilor nesubstanţiale prevăzute de lege;

d) creşterea preţurilor unor materii prime/materiale/alte produse (inclusiv combustibili şi energie) care influenţează preţul ofertei;

e) diminuarea preţurilor unor materii prime/materiale/alte produse, care influenţează preţul ofertei în raport cu preţurile prevăzute în ofertă, considerate preţuri de referinţă;

f) situaţia în care durata de derulare a procedurii de atribuire a contractului de achiziţie publică/sectorială se prelungeşte peste durata de valabilitate a ofertei, stabilită iniţial prin documentaţia de atribuire;

g) situaţia în care durata de îndeplinire/executare a contractului se prelungeşte peste termenele stabilite iniţial în respectivul contract, din motive care nu se datorează culpei CONCESIONARULUI. Actualizarea, în acest caz, se aplică cu condiţia ca operatorul economic să nu fi încasat contravaloarea actualizării costurilor cu titlu de daune-interese;

**Art. 15.** (1) Contravaloarea serviciului public CONCESIONAT se va determina în baza prețurilor unitare ofertate.

(2) Valoarea contractului corespunde devizelor aprobate de către Consiliul Local al Municipiului Târgu Mureș si este de ..................... lei cu TVA inclus.

(3) Plata lucrărilor se face, lunar, pe baza facturii emise de către CONCESIONAR în baza situațiilor de lucrări (care cuprind cantitățile lucrărilor executate, documente justificative) confirmate de către CONCEDENT.

(4) Plata lucrărilor/serviciilor de intretinere și reparații se face lunar, în valoare fixă, pe baza facturii emise de către CONCESIONAR conform prețurilor unitare ofertate prevăzute distinct în caietul de sarcini.

**CAPITOLUL VIII**

**Finanțarea serviciului de iluminat public**

**Art. 16.** (1) În vederea asigurării continuității serviciului de iluminat public, CONCEDENT-ul are responsabilitatea planificării și urmăririi lucrărilor de investiții necesare asigurării funcționării sistemului în condiții de siguranță și la parametrii ceruți prin prescripțiile tehnice.

(2) Mijloacele materiale și financiare necesare desfășurării activității se asigură prin bugetul de venituri și cheltuieli ale CONCEDENT-ului. Consiliul local are posibilitatea introducerii în cadrul taxei de habitat a unei noi componente în vederea asigurării finanțării lucrărilor de întreținere şi reparații a sistemului de iluminat public și/sau a energiei electrice consumate.

**Art.17.** (1) Finanțarea cheltuielilor curente de funcționare și de exploatare a serviciului de iluminat public se asigură din veniturile proprii ale CONCESIONAR-ului.

(2) Veniturile proprii ale CONCESIONAR-ului provin din:

  a) încasarea de la terți utilizatori, sub formă de prețuri sau tarife, reprezentând contravaloarea serviciilor furnizate/prestate, în baza chitanței, bonului fiscal și/sau facturii emise, sau în baza devizului în cazul lucrărilor prestate (servicii de proiectare, servicii de avizare proiecte de iluminat public prestate către terți, avize de amplasament, detectări de trasee, etc);

  b) încasarea de la bugetul local, a sumelor reprezentând contravaloarea serviciului prestat către administrația locală, pe bază de devize de lucrări, fundamentate și întocmite în conformitate cu prescripțiile tehnice în vigoare.

(3) Factura pentru serviciile prestate/furnizate către CONCEDENT se emite în baza devizelor de lucrări acceptate de CONCEDENT, cel târziu până la data de 15 a lunii următoare celei în care a fost efectuată prestația. În urma verificărilor, CONCEDENT-ul va efectua plățile în perioada 24-31 a fiecărei luni, pentru luna anterioară.

(4) Neachitarea facturii către utilizator în termen de 30 de zile de la data scadentei atrage penalități de întârziere după cum urmează:

  a) penalităţile se datorează începând cu prima zi după data scadenţei;

  b) penalităţile sunt egale cu nivelul dobânzii datorate pentru neplata la termen a obligaţiilor bugetare;  
  c) valoarea totală a penalităţilor nu va depăşi valoarea facturii şi se constituie în venit al operatorului.  
(5) Dacă sumele datorate, inclusiv penalităţile, nu au fost achitate după 45 de zile de la primirea facturii, operatorul poate întrerupe furnizarea/prestarea serviciului cu un preaviz de 5 zile lucrătoare şi are dreptul să solicite recuperarea debitelor în instanţă.

(6) Reluarea furnizării/prestării serviciului se face în termen de maximum 3 zile de la data efectuării plăţii; cheltuielile aferente suspendării, respectiv reluării furnizării/prestării serviciului se suportă de utilizator.

(7) Sumele necesare finanțării, funcţionării şi exploatării serviciului de iluminat public se prevăd în bugetul local şi se aprobă odată cu acestea, prin hotărârea Consiliului Local al Municipiului Târgu Mureș.

(8) Finanțarea investițiilor pentru dezvoltarea, funcționarea şi exploatarea serviciului de iluminat public din bugetul local se face în baza hotărârii Consiliului Local al Municipiului Târgu Mureș.

(9) Bunurile rezultate din investiţiile pentru reabilitarea, modernizarea şi dezvoltarea infrastructurii specifice sistemelor de iluminat public, care se realizează din fonduri proprii ale CONCESIONAR-ului, rămân în proprietatea acestuia pe toată durata contractului de delegare a gestiunii, dacă la încheierea acestuia nu s-a convenit altfel şi dacă, conform legii, nu fac parte din categoria bunurilor publice.

(10) Obiectivele de investiții publice specifice infrastructurii tehnico-edilitare aferente serviciului CONCESIONAT, care implică fonduri de la bugetul local, transferuri de la bugetul de stat sau fonduri comunitare, promovate de autoritățile administrației publice locale, se nominalizează în listele anuale de investiții anexate la bugetul local.

**CAPITOLUL IX**

**Încetarea contractului de delegare a gestiunii**

**Art. 18.**  (1) Prezentul contract de delegare a gestiunii încetează în următoarele situații:

**a)** la expirarea duratei stabilite prin contractul de delegare, dacă părțile nu convin, în scris, prelungirea acestuia în condițiile legii;

**b)** prin acordul părților;

**c)** în cazul în care interesul național sau local o impune, prin denunțarea unilaterală de către CONCEDENT, cu plata unei despăgubiri juste și prealabile în sarcina CONCEDENT-ului;

d) în cazul nerespectării repetate și notificate de cel puțin 3 ori, a obligațiilor contractuale de către părți, prin reziliere;

**e)** la dispariția, dintr-o cauză de forță majoră, a sistemului sau în cazul imposibilității obiective a CONCESIONAR-ului de a-l exploata, prin renunțare, fără plata unei despăgubiri;

**f)** în cazul falimentului/desființării CONCESIONAR-ului;

**g)** în cazul în care CONCESIONAR-ul nu obține licența de operator de la autoritatea competentă, i se retrage licența sau nu este prelungită după expirarea termenului pentru care a fost acordată, prin reziliere de plin drept a contractului.

(2) Contractul se consideră desființat de drept la solicitarea CONCEDENT-ului, fără punere în întârziere și fără o formalitate prealabilă în cazul în care CONCESIONAR-ul nu-și îndeplinește obligațiile contractuale.

**CAPITOLUL X**

**Forță majoră**

**Art. 19.**  (1) Niciuna dintre părțile contractante nu răspunde de neexecutarea la termen sau/și de executarea în mod necorespunzător, total ori parțial, a oricărei obligații care îi revine în baza prezentului contract de delegare a gestiunii, dacă neexecutarea sau executarea necorespunzătoare a obligației respective a fost cauzată de forță majoră.

(2) Partea care invocă forța majoră este obligată să notifice deîndată celeilalte părți producerea evenimentului, precum și dovada forței majore și să ia toate măsurile posibile în vederea limitării consecințelor lui.

(3) Dacă în termen de 30 de zile de la producere evenimentul respectiv nu încetează, părțile au dreptul să își notifice încetarea de plin drept a prezentului contract de delegare a gestiunii fără ca vreuna dintre ele să pretindă daune-interese.

**CAPITOLUL XI**

**Răspunderea contractuală**

**Art. 20.**  (1) Nerespectarea de către părţile contractante a obligaţiilor cuprinse în prezentul contract de delegare atrage răspunderea contractuală a părţii în culpă.

(2) Pentru neexecutarea în termen a obligațiilor stabilite în contract de către partea în culpă, se vor percepe penalități de întârziere, în funcție de numărul de zile de întârziere, de 0,01%/zi de întârziere raportat la valoarea rămasă neexecutată din Contract aferentă anului în curs, respectiv din valoarea plății scadente neachitate.

(3) Pentru executarea necorespunzătoare a obligațiilor stabilite în contract, partea în culpă se obligă să-și ducă la îndeplinire corespunzător și complet obligațiile stabilite în sarcina sa, potrivit contractului, suportând și riscul acestor obligații și asumându-și cheltuielile necesare ducerii lor la îndeplinire.

**Art. 21.** CONCESIONAR-ul se obligă să administreze şi să exploateze obiectul delegării cu eficienţă maximă, pentru a conserva şi dezvolta valoarea acestuia pe toată durata contractului şi să despăgubească pe CONCEDENT de eventualele pagube produse din culpa sa.

**Art. 22.** CONCESIONAR-ul îşi asumă toate riscurile ce decurg din exploatarea serviciului. Acesta este singurul răspunzător faţă de terţi, de accidentele, stricăciunile şi daunele rezultate din această exploatare.

**Art. 23.** La expirarea termenului de delegare, CONCESIONAR-ul este obligat să restituie, în deplină proprietate, liber de orice sarcină, bunurile date spre delegare inclusiv investiţiile realizate de către CONCEDENT.

**Art. 24.** Programul de investiții aferent domeniului public aflat în gestiune va fi promovat de CONCEDENT în limita surselor de finanţare.

**Art. 25.** CONCESIONAR-ul este exonerat de răspunderea pentru întreruperea sau oprirea serviciului în următoarele situaţii:

a) forţa majoră;

b) culpa CONCEDENT-ului, respectiv acesta, deși a fost Notificat de cel puțin 3 ori, nu a:

a) predat CONCESIONAR-ului la data intrării în vigoare a contractului de delegare toate bunurile, instalațiile, echipamentele și dotările aferente întregii activități, cu inventarul existent, libere de orice sarcini, pe bază de proces-verbal de predare-preluare

b) facilitat CONCESIONAR-ului autorizarea lucrărilor și investițiilor pe domeniul public și privat, în conformitate cu reglementările legale în vigoare;

c) supus aprobării toate programele de reabilitare, extindere și modernizare a infrastructurii sistemului iluminatului public, propuse de CONCESIONAR;

d) notificat CONCESIONAR-ul privind programele de reabilitare, extindere și modernizare aprobate și nu a emis DISPOZITII de LUCRU cu privire la acestea.

**Art. 26.**  CONCESIONAR-ul va analiza reclamaţiile transmise de utilizatorii serviciului şi va stabili măsurile adecvate, în conformitate cu legislaţia şi reglementările în vigoare.

**Art. 27.**  Consecinţele financiare ale acestor decizii sunt în sarcina CONCESIONAR-ului, cu excepţia cazului de forţă majoră, a altor cauze independente de voinţa CONCESIONAR-ului sau când acestea rezultă dintr-o intervenţie a CONCEDENT-ului în contradicţie cu clauzele prezentului contract.

**CAPITOLUL XII**

**Litigii**

**Art. 28.**  Litigiile de orice fel, provenite din executarea prezentului contract, în cazul în care nu se rezolvă pe cale amiabilă, sunt de competenţa instanţelor judecătoreşti de contencios administrativ.

**CAPITOLUL XIII**

**Dispoziții finale**

**Art. 29**. Modificarea prezentului contract de delegare se face numai prin act adiţional încheiat între părțile contractante.

**Art. 30**. CONCEDENT-ul poate modifica unilateral partea reglementară a prezentului contract de delegare, cu notificarea prealabilă cu 30 de zile a CONCESIONAR-ului, din motive excepţionale legate de interesul naţional sau local, după caz. În cazul în care modificarea unilaterală a contractului îi aduce un prejudiciu, CONCESIONAR-ul are dreptul să primească fără întârziere o justă despăgubire. În caz de dezacord între CONCEDENT şi CONCESIONAR cu privire la suma despăgubirii, aceasta va fi stabilită de către instanţa judecătorească competentă; acest dezacord nu poate, în nici un caz, să permită CONCESIONAR-ului să nu-şi execute obligaţiile contractuale.

**Art. 31.** În cazul în care orice prevederi ale acestui contract devin discordante cu reglementările sau legislația națională sau din Uniunea Europeană, contractul va fi modificat.

Prezentul contract de delegare a gestiuni a fost încheiat în 2 exemplare.

Prezentul contract intră în vigoare în termen de 10 zile de la data semnării.

**CONCEDENT**,  **CONCESIONAR,**

Municipiul Târgu Mureș